Na temelju članka 98. stavka 1. Zakona o komunalnom gospodarstvu („Narodne novine“ broj 68/18.) i članka 29. Statuta Općine Gornja Rijeka („Službeni glasnik Koprivničko-križevačke županije“ broj 1/18 Općinsko vijeće Općine Gornja Rijeka na 17. sjednici održanoj 30. studenoga 2018. donijelo je

#  ODLUKU

**o vrijednosti boda komunalne naknade (B) na području Općine Gornja Rijeka**

Članak 1.

 Odlukom o vrijednosti boda komunalne naknade (B) na području Općine Gornja Rijeka (u daljnjem tekstu: Odluka) određuje se vrijednost boda komunalne naknade za utvrđivanje iznosa komunalne naknade na području Općine Gornja Rijeka.

Članak 2.

 Vrijednost boda komunalne naknade (B) jednaka je godišnjem iznosu komunalne naknade po četvornome metru (m2) korisne površine stambenog prostora u prvoj zoni Općine Gornja Rijeka.

Članak 3.

 Vrijednost boda komunalne naknade (B) iz članka 2. ove Odluke iznosi 5,04 kuna (slovima: petkunaičetirilipe).

Članak 4.

 Stupanjem na snagu ove Odluke prestaje važiti Odluka o vrijednosti obračunske jedinice - boda (B) za izračun visine komunalne naknade („Službeni glasnik Koprivničko-križevačke županije“ broj 10/03).

Članak 5.

Ova Odluka objavit će se u „Službenom glasniku Koprivničko-križevačke županije“, a stupa na snagu 1. siječnja 2019. godine.

**OPĆINSKO VIJEĆE OPĆINE GORNJA RIJEKA**

KLASA: 363-03/18-01/10

URBROJ: 2137/25-18-2

Gornja Rijeka, 30. studenoga 2018.

 **PREDSJEDNICA:**

 **Vesna Nemčić**